CELEX: 32022D0242
Language: mt
Date: 2022-02-21 00:00:00
Title: Deċiżjoni ta’ Implimentazzjoni tal-Kunsill (PESK) 2022/242 tal-21 ta’ Frar 2022 li timplimenta d-Deċiżjoni 2013/255/PESK dwar miżuri restrittivi kontra s-Sirja

21.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 40/26
               
            
         DEĊIŻJONI TA’ IMPLIMENTAZZJONI TAL-KUNSILL (PESK) 2022/242
         tal-21 ta’ Frar 2022
         li timplimenta d-Deċiżjoni 2013/255/PESK dwar miżuri restrittivi kontra s-Sirja
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 31(2) tiegħu,
         Wara li kkunsidra d-Deċiżjoni tal-Kunsill 2013/255/PESK tal-31 ta’ Mejju 2013 dwar miżuri restrittivi kontra s-Sirja (1), u b’mod partikolari l-Artikolu 30(1) tagħha,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fl-1 ta’ Awwissu 2011, is-Sur Mohammed Makhlouf inżdied mal-lista ta’ persuni u entitajiet soġġetti għal miżuri restrittivi skont id-Deċiżjoni ta’ Implimentazzjoni tal-Kunsill 2011/488/PESK (2).
                  
               
                     (2)
                  
                  
                     Skont id-Deċiżjoni 2013/255/PESK, is-Sur Mohammed Makhlouf inżamm fuq il-lista ta’ persuni u entitajiet soġġetti għal miżuri restrittivi.
                  
               
                     (3)
                  
                  
                     Fit-12 ta’ Settembru 2020, is-Sur Mohammed Makhlouf miet. Peress li l-werrieta tiegħu huma kollha membri tal-familja Makhlouf, hemm riskju inerenti li l-assi li ntirtu jintużaw biex jiġu appoġġati l-attivitajiet tar-reġim Sirjan u jidħlu direttament fil-pussess tar-reġim, potenzjalment jikkontribwixxu għar-repressjoni vjolenti tar-reġim kontra l-popolazzjoni ċivili.
                  
               
                     (4)
                  
                  
                     Fid-dawl tal-gravità tas-sitwazzjoni fis-Sirja, u meta jitqies dan t’hawn fuq, jenħtieġ li jinżdiedu ħames membri addizzjonali tal-familja Makhlouf mal-lista ta’ persuni fiżiċi u ġuridiċi, entitajiet jew korpi soġġetti għall-miżuri restrittivi fl-Anness I għad-Deċiżjoni 2013/255/PESK.
                  
               
                     (5)
                  
                  
                     Għalhekk id-Deċiżjoni 2013/255/PESK jenħtieġ li tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness I għad-Deċiżjoni 2013/255/PESK huwa emendat kif jinsab fl-Anness għal din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-21 ta’ Frar 2022.
            
               
                  Għall-Kunsill
               
               
                  Il-President
               
               J. BORRELL FONTELLES
            
         
         
            (1)  ĠU L 147, 1.6.2013, p. 14.
         
            (2)  Id-Deċiżjoni ta’ Implimentazzjoni tal-Kunsill 2011/488/PESK tal-1 ta’ Awwissu 2011 li timplimenta d-Deċiżjoni 2011/273/PESK dwar miżuri restrittivi kontra s-Sirja (ĠU L 199, 2.8.2011, p. 74).
      
      
         
            ANNESS
            L-entrati li ġejjin jinżdiedu mal-lista li tinsab fit-Taqsima A (Persuni) tal-Anness I għad-Deċiżjoni 2013/255/PESK:
            
               
                            
                        
                        
                           Isem
                        
                        
                           Informazzjoni ta’ identifikazzjoni
                        
                        
                           Raġunijiet
                        
                        
                           Data tal-elenkar
                        
                     
                           “318.
                        
                        
                           Hala Tarif ALMAGHOUT
                           هلا طريف الماغوط
                        
                        
                           Sess: Mara
                           Data tat-twelid: 30.6.1980 jew 30.7.1980
                        
                        
                           Armla ta’ Mohammed Makhlouf. Membru tal-familja Makhlouf.
                        
                        
                           21.2.2022
                        
                     
                           319.
                        
                        
                           Ghada Adib MHANNA
                           غاده أديب مهنا
                        
                        
                           Sess: Mara
                           Data tat-twelid: 22.5.1948
                        
                        
                           Armla ta’ Mohammed Makhlouf. Membru tal-familja Makhlouf.
                        
                        
                           21.2.2022
                        
                     
                           320.
                        
                        
                           Shalaa Mohammed MAKHLOUF
                           شهلاء محمد مخلوف
                        
                        
                           Sess: Mara
                           Data tat-twelid: 22.3.1967
                        
                        
                           Bint Mohammed Makhlouf. Membru tal-familja Makhlouf.
                        
                        
                           21.2.2022
                        
                     
                           321.
                        
                        
                           Kinda Mohammed MAKHLOUF
                           كندا محمد مخلوف
                        
                        
                           Sess: Mara
                           Data tat-twelid: 25.9.1977
                        
                        
                           Bint Mohammed Makhlouf. Membru tal-familja Makhlouf.
                        
                        
                           21.2.2022
                        
                     
                           322.
                        
                        
                           Sara Mohammed MAKHLOUF
                           ساره محمد مخلوف
                        
                        
                           Sess: Mara
                           Data tat-twelid: 27.8.1984
                        
                        
                           Bint Mohammed Makhlouf. Membru tal-familja Makhlouf.
                        
                        
                           21.2.2022”